VSRS Sklep VIII DoR 15/2018-6
Sodna praksa Vrhovnega sodišča, 2018-03-07

mag. Marijan Debelak (preds.), mag. Irena Žagar (poroč.), Marjana Lubinič

predlog za dopustitev revizije - nedovoljen predlog - spor o obstoju delovnega razmerja - zavrženje predloga

Na podlagi 2. točke 31. člena ZDSS-1 je revizija po samem zakonu dovoljena v individualnih delovnih sporih glede obstoja ali prenehanja delovnega razmerja.

V tej zadevi gre za spor o spremembi delodajalca oziroma ugotovitvi obstoja delovnega razmerja pri delodajalcu prevzemniku (75. člen ZDR-1). To pomeni, da gre za spor o obstoju delovnega razmerja, glede katerega bi bila revizija dovoljena po samem zakonu (2. točka 31. člena ZDSS-1).

1. Sodišče prve stopnje je ugotovilo nezakonitost odpovedi pogodb o zaposlitvi, ki jih je dne 16. 12. 2016 tožnikom podala prva toženka. Tožnikom je priznalo delovna razmerja pri drugi toženki od 1. 1. 2017 do 22. 5. 2017. Z 22. 5. 2017 je sodno razvezalo pogodbe o zaposlitvi in drugi toženki naložilo obračun in izplačilo denarnega povračila v višini desetih mesečnih plač tožnikov. Stečajna upraviteljica prve toženke je tožnikom 16. 12. 2016 redno odpovedala pogodbe o zaposlitvi zaradi uvedbe stečajnega postopka nad prvo toženko. Druga toženka je od prve toženke prevzela dejavnost gostinstva in turizma, zato je sodišče presodilo, da je šlo v obravnavanem primeru za prenos podjetja ali dela podjetja in posledično spremembo delodajalca v smislu prvega odstavka 75. člena (v nadaljevanju ZDR-1, Ur. l. RS, št. 21/2013 s spremembami).

2. Sodišče druge stopnje je zavrnilo pritožbo druge toženke in potrdilo sodbo sodišča prve stopnje.

3. Zoper sodbo sodišča druge stopnje je druga toženka vložila predlog za dopustitev revizije.

5. Po tretjem odstavku 125. člena ZPP-E se postopek, ki se je začel pred začetkom uporabe tega zakona, pred sodiščem druge stopnje in pred vrhovnim sodiščem nadaljuje po določbah tega zakona, če je odločba, s katero se postopek pred sodiščem prve stopnje konča, izdana po začetku uporabe tega zakona. ZPP-E se je pričel uporabljati 14. 9. 2017 (132. člen ZPP-E), postopek pred sodiščem prve stopnje pa se je končal 22. 5. 2017 - torej pred začetkom uporabe ZPP-E. Zato se v postopku pred vrhovnim sodiščem nadaljuje po določbah prej veljavnega

6. Na podlagi 2. točke 31. člena ZDSS-1 je revizija po samem zakonu dovoljena v individualnih delovnih sporih glede obstoja ali prenehanja delovnega razmerja.

7. V tej zadevi gre za spor o spremembi delodajalca oziroma ugotovitvi obstoja delovnega razmerja pri delodajalcu prevzemniku (75. člen ZDR-1). To pomeni, da gre za spor o obstoju delovnega razmerja, glede katerega bi bila revizija dovoljena po samem zakonu (2. točka 31. člena ZDSS-1).

8. Ker ni pravne podlage niti pravnega interesa strank za vložitev predloga za dopustitev revizije v sporu, v katerem je revizija dovoljena že po zakonu, ga je Vrhovno sodišče zavrglo ob smiselni uporabi 377. in 374 člena ZPP.

Uporaba prej veljavnega zakona o pravdnem postopku (ZPP, Ur. l. RS št. 26/99 s spremembami) vključuje glede dovoljenosti revizije v delovnih in socialnih sporih tudi 31. člen Zakona o delovnih in socialnih sodiščih (v nadaljevanju ZDSS-1, Ur. l. RS št. 2/2004 s spremembami).

Zakon o pravdnem postopku (1999) - ZPP  - člen 367, 374, 377

ZPP-E Zakon o spremembah in dopolnitvah Zakona o pravdnem postopku (2017) - člen 125, 125/3

Zakon o delovnih in socialnih sodiščih (2004) - ZDSS-1  - člen 31, 31-2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.